CELEX: C2004/262/31
Language: fi
Date: 2004-10-23 00:00:00
Title: Asia C-351/04: High Court of Justicen, Chancery Divisionin 22.7.2004 tekemällään päätöksellä esittämä ennakkoratkaisupyyntö asiassa Ikea Wholesale Ltd vastaan Commissioners of Customs and Excise

23.10.2004   
            
            
               FI
            
            
               Euroopan unionin virallinen lehti
            
            
               C 262/18
            
         High Court of Justicen, Chancery Divisionin 22.7.2004 tekemällään päätöksellä esittämä ennakkoratkaisupyyntö asiassa Ikea Wholesale Ltd vastaan Commissioners of Customs and Excise
   (Asia C-351/04)
   (2004/C 262/31)
   High Court of Justice, Chancery Division, on pyytänyt 22.7.2004 tekemällään päätöksellä, joka on saapunut yhteisöjen tuomioistuimeen 16.8.2004, Euroopan yhteisöjen tuomioistuimelta ennakkoratkaisua asiassa Ikea Wholesale Ltd vastaan Commissioners of Customs and Excise, seuraaviin kysymyksiin:
   
               i)
            
            
               Kun otetaan huomioon Maailman kauppajärjestön (WTO) riitojenratkaisuelimen (DSB) paneelin 30.10.2000 päivätyn kertomuksensa WT/DS1412/R 7.2 kohdan g ja h alakohdassa ja WTO:n DSB:n valituselimen 1.3.2002 tekemänsä päätöksen WT/DS1141/AB/R 86 ja 87 kohdassa esittämät toteamukset, onko lopullisen polkumyyntitullin käyttöönotosta Egyptistä, Intiasta ja Pakistanista peräisin olevien puuvillan tyyppisten vuodeliinavaatteiden tuonnissa 28 päivänä marraskuuta 1997 annettu neuvoston asetus (EY) N:o 2398/97 (EYVL 1997 L 332, s. 1) (1) kokonaan tai osittain ristiriidassa yhteisön oikeuden kanssa siltä osin kuin siinä
               
                           a)
                        
                        
                           on sovellettu polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (2) muutetun 2 artiklan 6 kohdan a alakohdan ja polkumyyntisopimuksen 2.2.2 (ii) artiklan vastaisesti väärää menetelmää laskettaessa myynti-, hallinto- ja muita kustannuksia sekä voittoa varten lisättyjä määriä;
                        
                     
                           b)
                        
                        
                           on sovellettu asetuksen N:o 384/96 2 artiklan 11 kohdan ja polkumyyntisopimuksen 2.4.2 artiklan vastaisesti väärää menetelmää ottamalla ”nollaamiskäytäntö” mukaan polkumyyntimarginaalin olemassaoloa määritettäessä, kun normaaliarvoa on verrattu vientihintaan; ja/tai
                        
                     
                           c)
                        
                        
                           ei ole arvioitu kaikkia asiaankuuluvia vahinkoon liittyviä tekijöitä, jotka vaikuttavat yhteisön teollisuuden tilanteeseen, ja tehty virhe yksilöitäessä yhteisön teollisuudelle aiheutunutta vahinkoa, kun on asetuksen N:o 384/96 3 artiklan 5 kohdan ja polkumyyntisopimuksen 3.4 artiklan vastaisesti nojauduttu todisteisiin, jotka on saatu yhteisön teollisuuteen kuulumattomilta yrityksiltä?
                        
                     
         
               ii)
            
            
               onko jokin seuraavista tai ovatko kaikki niistä
               
                           a)
                        
                        
                           lopullisen polkumyyntitullin käyttöönotosta Egyptistä, Intiasta ja Pakistanista peräisin olevien puuvillan tyyppisten vuodeliinavaatteiden tuonnissa annetun asetuksen (EY) N:o 2398/97 (3) muuttamisesta ja sen Intiasta peräisin olevaan tuontiin soveltamisen keskeyttämisestä annettu neuvoston asetus N:o 1644/2001;
                        
                     
                           b)
                        
                        
                           lopullisen polkumyyntitullin käyttöönotosta Egyptistä, Intiasta ja Pakistanista peräisin olevien puuvillan tyyppisten vuodeliinavaatteiden tuonnissa annetun neuvoston asetuksen (EY) N:o 2398/97 (4) [Alkup. s. 25] muuttamisesta ja menettelyn päättämisestä Pakistanista peräisin olevan tuonnin osalta annettu neuvoston asetus N:o 160/2002 ja/tai
                        
                     
                           c)
                        
                        
                           asetuksella (EY) N:o 2398/97, sellaisena kuin se on muutettuna ja sen soveltaminen keskeytettynä asetuksella (EY) N:o 1644/2001 (5), käyttöön otetun lopullisen polkumyyntitullin vahvistamisesta Intiasta peräisin olevien puuvillan tyyppisten vuodeliinavaatteiden tuonnissa annettu neuvoston asetus N:o 696/2002 ristiriidassa yhteisön oikeuden kanssa (mukaan lukien asetuksen N:o 384/96 1 artikla, 7 artiklan 1 kohta ja 9 artiklan 4 kohta luettuna yhdessä polkumyyntiasetuksen 1 artiklan, 7 artiklan 1 kohdan ja 9 artiklan kanssa) siltä osin kuin (i) ne annettiin sellaisten tietojen uudelleenarvioinnin perusteella, jotka kerättiin alkuperäisen tutkimusjakson aikana, ja tämä uudelleenarviointi osoitti, että alkuperäisen tutkimusjakson aikana ei ollut tapahtunut polkumyyntiä tai polkumyyntitason alentamista, mutta (ii) edellä mainituissa asetuksissa ei säädetä asetuksen N:o 2398/97 nojalla jo maksettujen summien palauttamisesta?
                        
                     
         
               iii)
            
            
               ovatko asetukset N:o 1664/2001, N:o 160/2002 ja N:o 696/2002 lisäksi ristiriidassa asetuksen N:o 384/96 7 artiklan 2 kohdan ja 9 artiklan 4 kohdan sekä suhteellisuusperiaatteen kanssa, kun niissä sallitaan niiden voimaantuloa edeltävän ajanjakson osalta sellainen polkumyyntitullin taso, joka ei ole täysin suhteessa polkumyynnin määrään tai vahinkoon, joka tullilla on tarkoitus korjata?
            
         
               iv)
            
            
               ovatko edellä esitettyihin kysymyksiin annettavat vastaukset erilaisia sen mukaan, onko kyseessä vienti Intiasta tai Pakistanista, kun otetaan huomioon
               
                           a)
                        
                        
                           WTO:n DSB:ssä noudattamat menettelytavat ja/tai
                        
                     
                           b)
                        
                        
                           komission toteamukset, jotka on kirjattu asetuksiin N:o 1664/2001, N:o 160/2002 ja N:o 696/2002?
                        
                     
         
               v)
            
            
               kun otetaan huomioon edellä esitettyihin kysymyksiin annettavat vastaukset
               
                           a)
                        
                        
                           onko kansallisten tulliviranomaisten palautettava kaikki polkumyyntitullit, joita ne ovat kantaneet asetuksen N:o 2398/97 nojalla tai osa niistä ja
                        
                     
                           b)
                        
                        
                           mikäli näin on, kenelle ja millä edellytyksillä ne pitäisi palauttaa?
                        
                     
         
      (1)  EYVL L 332, 4.12.1997, s. 1.
   
      (2)  EYVL L 56, 6.3.1996, s. 1.
   
      (3)  EYVL L 219, 14.8.2001, s. 1.
   
      (4)  EYVL L 26, 30.1.2002, s. 1.
   
      (5)  EYVL L 109, 25.4.2002, s. 1.